Edaphobates

Edaphobates er en slekt av palpebiller.

Utseende 
En liten (2,5-2,7 millimeter), noe bred, blankt svart palpebille, men de kjente individene har vært dekket av et jordlag som skjuler den underliggende fargen. Hele kroppen er svært grovt punktert. Hodet er bredt og rundet, fasettøynene er små og svært utstående (som tapper). De klubbeformede, 11-leddete antennene er betydelig lengre enn palpene, som har et nålefint ytterste ledd. Pronotum er avrundet med ganske ujevn ytterkant, mye bredere enn langt, betydelig innsnevret ved roten. Dekkvingene er noe rundede, svært kraftig punktert. Ytterkanten av pronotum og dekkvinger har en brem av korte, krumme børstehår.

Levevis 
I motsetning til de fleste andre palpebiller lever denne slekten på land, i skog. Den er funnet mellom løvstrø i en høytliggende (2600–2800 m.o.h.) rhododendron-skog.

Utbredelse 
Slekten er bare kjent fra det sørlige Kina (Sichuan).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea (litt usikker plassering)
 Familien palpebiller, Hydraenidae
 Underfamilien strandpalpebiller, Ochthebiinae
 Stammen Ochtheosini
 Slekten Edaphobates Jäch & Diaz, 2003
 Edaphobates puetzi Jäch & Diaz, 2003

Referanser

Kilder

Eksterne lenker 
 

Biller formelt beskrevet i 2003
Palpebiller
Kinas insekter
Dyr formelt beskrevet av Manfred A. Jäch
Dyr formelt beskrevet av Juan Angel Díaz-Pazos

sv:Edaphobates